Ռիշար Բերի

Ռիշար Բերի (Ռիշար Էլի Բենգուիգու) (), ֆրանսիացի դերասան, ռեժիսոր և սցենարիստ։ 1972 թվականից սկսած հայտնվել է ավելի քան 100 ֆիլմերում։ Նա նկարահանվել է «Ջութակահարը» ֆիլմում, որը մասնակցել է Կաննի կինոփառատոնին։

Անձնական կյանքը 
Նրա ծնողները ալժիրյան ծագում ունեցող ֆրանսիացիներ էին և զբաղվում էին կոմերցիոն գործունեությամբ։ Մանկությունն անցել է փարիզյան արվարձաններից մեկում՝ 10–րդ օկրուգում։ Բոլոն–Բիանկուրեում նրա ծնողներն ունեցել են հագուստի բուտիկ։ 16 տարեկանում Ռիշարը տարվում է թատրոնով, միանում է սիրողական դերասաններից կազմված մի թատերախմբի և սկսում է հետաքրքրվել դասական արվեստի ներակայցուցիչներով՝ Ժան Ռասին, Պիեռ Կոռնեյլ, Մոլիեր, Պիեռ Բոմարշե։ 1969 թ. նա հաղթահարում է մրցույթը և ընդունվում է Դրամատիկ արվեստի բարձրագույն ազգային կոնսերվատորիա, որտեղ նրա ուսուցիչներն էին Ժան Լարան Կոշեն և Անտուան Վիտեզը։ Նա ստացել է իր առաջին մրցանակը 1973 թ., մինչ Կոմեդի Ֆրանսեզ տեղափոխվելը, իսկ 1973–1980 թթ․ նա եղել է Կոմեդի ֆրանսեզ թատրոնի սան։ Նա հարաբերություններ է ունեցել Քեթրին Հիգլի հետ և ունի մի աղջիկ Փիեր Հիգլը։ Ամուսնացել է լուսանկարչուհի և դերասանուհի Ջեսիկա Ֆորդի հետ, որից ունեցել է դուստր՝ դերասանուհի Ժոսեֆինա Բերին, այնուհետև ամուսնալուծվելով Ջեսիկա Ֆորդից 1984 թ. ամուսնանում է դերասանուհի և երգչուհի Ջեյն Մենսոնի հետ, սակայն 1986 թ. ամուսնալուծվում են։ 2009 թվականից հարաբերություններ է ունեցել դերասանուհի Պասկալ Լավինի հետ, և 2014 թ.ն ունեցել է մի աղջիկ։ 2005 թվականին նա իր երիկամներից մեկը նվիրաբերեց իր քրոջը՝ Մարի Բերիին, ով ի ծնե ուներ երիկամների գենետիկ հիվանդություն՝ Ալպորտ սինդրոմ։ Ռիշար Բերին շախմատի սիրահար է ու կոլեկցիոներ, ունի ժամացույցների հավաքածու։ Նրա եղբայրը՝ Ֆիլիպ Բերին քանդակագործ է, իսկ նրա նախկին կինը դերասանուհի Ժոզիան Բալասկոն էր։

Կարիերա 
1974 թվականին Ռիշարը իր դեբյուտն է կատարել Կլոդ Պինոտի «Ապտակ» ֆիլմում, նկարահանվելով Լինո Վենտուրայի և Աննի Ժիրարդոյի հետ։ Չորս տարի անց՝ 1978 թվականին Էլի Շուրակին նրան առաջարկում է իր առաջին գլխավոր դերը, որը պետք է կատարեր «Իմ առաջին սերը» ֆիլմում, նկարահանվելով Անուկ Էմեի և Նատալի Բեյի հետ։ Նա նկարահանվել է ռեժիսոր Ալեքսանդր Արկադիի «Հատուցման օրը», «Հատուցման օրը 2», «Մեծ դիմակահանդես», «Սուրբ դաշինք», «Սաշայի համար» և «Վերջին լուսաբացը» ֆիլմերում։ 1992 թվականին նա «Պարադի փողոց 588» ֆիլմում կատարում է գլխավոր դեր՝ Ազատ Զաքարյան/Պիեր Զաքար։ Ռիշարը նկարահանվել է նաև ֆրանսիացի ռեժիսոր Քրիստինե Պասկալի երեք ֆիլմերում՝ «Անբարոյականը», Ամուսնական դավաճանության տեխնիկա և «Փոքրիկ իշխանն ասաց» ֆիլմերում։ Ռիշարի աշխատանքը, որպես լավագույն դերասան առաջադրվել և արժանացել է «Սեզար» կինոմրցանակին, նաև մասնակցել է Մոնրեալի կինոփառատոնին և ստացել մրցանակ լավագույն կատարման համար։ 2001 թ. Ռիշարը, որպես ռեժիսոր Պատրիկ Տիմսիտի հետ նկարահանում է իր առաջին ֆիլմը՝ «Գայթակղելու արվեստը» և Սեսիլ դը Ֆրանսին տալիս է իր առաջին մեծ դերը կինոյում։ Երկու տարի անց՝ 2003 թվականին նա հրավիրում է Սեսիլ դը Ֆրանսին նկարահանվելու իր «Ես կեսարն եմ» ֆիլմում, այդ ֆիլմում նկարահանվում էր նաև նրա դուստր Ժոզեֆինա Բերին։ Այս երկու կատակերգական ֆիլմերից հետո նա նկարահանում է հոգեբանական թրիլեր՝ «Սև արկղ» ֆիլմը, որում գլխավոր դերերը կատարում էին Մարիոն Քոտիարը և Խոսե Գարսիան։ Նույն թվականին նա նկարահանվում է Ֆրանսիս Վեբերի «Անհաջողակը» կատակերգությունում Ժերար Դեպարդիեի և Ժան Ռենոյի հետ միասին։ Ռիշարը նկարահանվել է Ֆրանսիս Վեբերի ֆիլմերից չորսում։ 2010 թ. վարձույթով սկսեց ցուցադրվել Ռիշարի չորրորդ ռեժիսորական աշխատանքը՝ «22 փամփուշտ․ Անմահը», գլխավոր դերերում հանդես են գալիս Ժան Ռենոը, Կադ Մերադը և Ժան–Պիեր Դարուսինը։ Ֆիլմի հիմքում ընկած են իրական դեպքեր։

Ընտանիք 
 Կին – Ջեսիկա Ֆորդ – դերասանուհի, ռեժիսոր, լուսանկարչուհի
 Դուստր – Ժոսեֆինա Բերի – դերասանուհի
 Դուստր – Քոլին Բերի 
 Եղբայր – Ֆիլիպ Բերի – ժամանակակից արվեստի քանդակագործ
 Զարմուհի – Մարիլու Բերի – դերասանուհի, Ֆիլիպ Բերիի և Ժոզիան Բալասկոյի դուստրը։

Ֆիլմագրություն

Դերասան 

 1972 – Ապտակ
 1974 – Կրկնվող բացակայությունները
 1978 – Իմ առաջին սերը
 1982 – Հատուցման օրը
 1982 – Մի սենյակ քաղաքում
 1982 – Իրազեկիչը
 1983 – Նորապսակը
 1983 – Մեծ դիմակահանդես
 1984 – Կապվածություն
 1984 – Անբարոյականը
 1985 – Հատուկ ոստիկանությունը
 1986 – Հետևեք իմ հայացքին
 1986 – Տղակարդը և կինը։ Քսան տարի անց
 1989 – Սուրբ դաշինք
 1990 – Սաշայի համար
 1991 – Իմ կյանքը դժոխք է
 1991 – Մայրիկ
 1992 – Պարադի փողոց 588
 1992 – Հատուցման օրը 2
 1992 – Փոքրիկ իշխանն ասաց
 1994 – Ջութակահարը
 1995 – Խայծը
 1995 – Ամուսնական դավաճանության տեխնիկա
 1996 – Նուրբ երկնագույն կամ խաղեր ֆրանսիական ձևով
 1998 – Սիրո ճիչը
 1999 – Կվազիմոդո
 2001 – Օգոստոսի 15
 2002 – Ա՜խ եթե ես հարուստ լինեի
 2002 – Վերջին լուսաբացը 
 2003 – Անհաջողակը
 2003 – Իմ վերևի հարևանը
 2004 – Ամերիկյան 
 2006 – Փոխարինողը
 2007 – Ինչպես է քո հայրը 
 2008 – Խաչաձև կրակոցը
 2008 – Հաճախորդը
 2008 – Տաղտկալի մարդը
 2010 – Անմահը
 2013 – Ձմռան շեմին

Ռեժիսոր, սցենարիստ 
 2001 – Գայթակղության արվեստը
 2003 – Ես, կեսարն եմ
 2005 – Սև արկղ
 2010 – 22 փամփուշտ․ Անմահը

Մրցանակներ և նոմինացիաներ 
 1992 – Մոնրեալի ֆիլմերի փառատոնի ժամանակ «Փոքրիկ իշխանն ասաց» ֆիլմում նկարահանվելու համար արժանացել է լավագույն դերասան մրցանակին։
 1993 – Արժանացել է «Սեզար» կինոմրցանակին «Փոքրիկ իշխանն ասաց» ֆիլմում նկարահանվելու համար, որպես լավագույն դերասան։

Ծանոթագրություններ

Արտաքին հղումներ 
  Պաշտոնական կայք

Ֆրանսիացի դերասաններ
Ֆրանսիացի ռեժիսորներ
Ֆրանսիացի սցենարիստներ
Ֆրանսիացի երգիչներ
Թատրոնի ֆրանսիացի դերասաններ
Ֆրանսիացի կինոդերասաններ
Ֆրանսիացի կինոռեժիսորներ
Կինոպրոդյուսերներ ըստ ազգության